Ζαν-Πιερ Αντάμς

Ο Ζαν-Πιέρ Αντάμς (10 Μαρτίου 1948 -  6 Σεπτεμβρίου 2021) ήταν Γάλλος πρώην διεθνής ποδοσφαιριστής.

Στη διάρκεια μιας επέμβασης που είχε υποβληθεί στο γόνατο, ο Ζαν-Πιέρ Αντάμς περιήλθε σε μακροχρόνιο και βαθύ κώμα στις 17 Μαρτίου 1982, έπειτα από ιατρικό λάθος κατά την αναισθητοποίησή του, από το οποίο δεν ξύπνησε ποτέ.

Απεβίωσε σε ηλικία  73 ετών  στις 6 Σεπτεμβρίου 2021

Βιογραφία 
Γεννημένος στο Ντακάρ, μεγαλωμένος από την Σενεγαλέζα γιαγιά του η οποία λόγω της φανατικής της πίστης θα μεταβεί για προσκύνημα στο Μονταρζί, στο Λουαρέ, όπου θα εγκαταλείψει τον νεαρό Ζαν-Πιέρ, ηλικίας 8 ετών, σε θρησκευτικό σχολείο. Οι νέοι θετοί γονείς του με αγαθό χαρακτήρα, καθώς και το ποδόσφαιρο θα τον βοηθήσουν να γλιτώσει από την Πρόνοια.

Μετά τα ξεκινήματά του στην Αντάντ Φονταινεμπλώ με την οποία αναδείχτηκε δύο φορές νικητή του Ερασιτεχνικού Πρωταθλήματος Γαλλίας το 1968 και το 1969, ο Ζαν-Πιέρ Αντάμς, δυνατός αμυντικός, υπέγραψε στη Νιμ στις αρχές της δεκαετίας του 1970. Σύντομα, θα καταφέρει να ξεδιπλώσει το ταλέντο του, ενώ οι Nîmois ανέβαιναν με σταθερό ρυθμό τις κατηγορίες του γαλλικού ποδοσφαίρου. Το 1972 θα είναι η χρονιά της πλήρους καθιέρωσής του, καθώς τερμάτισε δευτεραθλητής Γαλλίας με τους crocodiles gardois, κατέκτησε το Κύπελλο των Άλπεων και πραγματοποίησε το ντεμπούτο του με την Εθνική Γαλλίας στη διάρκεια μιας αναμέτρησης Γαλλία-Αφρική. Αυτός ο αξιόλογος αμυντικός, με ύψος 1,78 μ., αποτελούσε στην Εθνική Γαλλίας μαζί με τον Μαριούς Τρεζόρ ένα αξιοζήλευτο αμυντικό δίδυμο στο κέντρο της γαλλικής άμυνας, το οποίο είχε λάβει και το παρατσούκλι « la garde noire » (η μαύρη φρουρά). 

Το 1987, με την ευκαιρία των εγκαινίων των νέων της αθλητικών εγκαταστάσεων, η κοινότητα του Κορκιλερουά έδωσε στο γήπεδό της την ονομασία Ζαν-Πιέρ Αντάμς.

Στις 2 Μαρτίου 1997, το χωριό του Κατιγιόν-συρ-Σαμπρ πραγματοποίησε τα εγκαίνια του ποδοσφαιρικού του γηπέδου, παρουσία του Variété Club, της Κας Αντάμς και του Μισέλ Πλατινί. Το γήπεδο αυτό φέρει την ονομασία « Σταντ Ζαν-Πιέρ Αντάμς ».

Η έδρα της ΦΚ Σαλόν, όπου αγωνιζόταν όταν υπεβλήθη στη χειρουργική επέμβαση, φέρει και αυτή την ονομασία « Τερράν Ζαν-Πιέρ Αντάμς ». Ένα από τα γήπεδα του Νταμμαρί-λε-Λυς στη Σεν-ε-Μαρν φέρει επίσης την ονομασία του με μία πλάκα να αναγράφει ένα σύντομο βιογραφικό του, καθώς και τον αριθμό συμμετοχών του με την Εθνική Γαλλίας. 

Η έδρα της Τιονβίλ Μοζέλ Χαντμπόλ φέρει επίσης την ονομασία του.

Ο γιος του Ζαν-Πιέρ Αντάμς, Λοράν, εργάζεται αυτό τον καιρό ως προπονητής στην ηλικιακή κατηγορία Κ-18 της ΦΚ Καλβί, στην Κορσική. Προηγουμένως, είχε αγωνιστεί για έναν χρόνο με τα χρώματα της τελευταίας στην Ντιβιζιόν Ντ'Ωνέρ ως παίκτης.

Διακρίσεις 
 Δευτεραθλητής Γαλλίας στην D1 : 1972 με την Νιμ Ολιμπίκ και το 1976 με την ΟΖΚ Νις
 Νικητής του Κυπέλλου των Άλπεων : το 1972 με την Νιμ Ολιμπίκ
 Φιναλίστ του Ερασιτεχνικού Πρωταθλήματος Γαλλίας : το 1968 και το 1969 με την Φονταινεμπλώ
 Ημιτελικά του Κυπέλλου Γαλλίας : το 1973 με την Νιμ Ολιμπίκ
 22 συμμετοχές με την Εθνική Γαλλίας, μεταξύ 1972 και 1976

Στατιστικά 
  9 αγώνες και 2 τέρματα στο Κύπελλο ΟΥΕΦΑ
  251 αγώνες και 24 τέρματα στην Ντιβιζιόν 1
  11 αγώνες και 1 τέρμα στην Ντιβιζιόν 2
 Πρώτος αγώνας στο CFA : Αντάντ Φονταινεμπλώ - Σατορού, 1η Οκτωβρίου 1967

Παραπομπές

Βιβλιογραφία 
 Doris Rognon, Jean-Pierre Adams ex-international de football : Dans le coma depuis déjà 24 ans, son épouse est toujours à son chevet, France Europe Éditions, 2006

Εξωτερικοί σύνδεσμοι 
 Στατιστικά του Ζαν-Πιέρ Αντάμς στο footballdatabase.eu
 Προφίλ του Ζαν-Πιέρ Αντάμς στην ιστοσελίδα της FFF
 Βιογραφία του Ζαν-Πιέρ Αντάμς στο afterfoot.fr

Γάλλοι ποδοσφαιριστές
Ποδοσφαιριστές Εθνικής Γαλλίας
Ποδοσφαιριστές Νιμ Ολιμπίκ
Ποδοσφαιριστές Παρί Σεν Ζερμέν
Ποδοσφαιριστές ΟΖΚ Νις
Ποδοσφαιριστές ΦΚ Μυλούζ
Αμυντικοί ποδοσφαιριστές
Ποδοσφαιριστές Ρασίνγκ Κλαμπ ντε Φονταινεμπλώ
Ποδοσφαιριστές ΦΚ Σαλόν